05/11/2013 | Administración LocalMunicipal
Carral
Aprobación das bases reguladoras e da convocatoria de concesión de axudas para estudantes de educación postobrigatoria (ciclos formativos, bacharelato e similares) do Concello de Carral para o curso 2013/2014

Mediante o decreto 398/2013, do 24 de outubro de 2013, esta Alcaldía do Concello de Carral resolveu: PRIMEIRO.- Aprobar as bases específicas para a concesión de axudas para e estudantes de educación postobrigatoria (ciclos formativos, bacharelato e similares) do Concello de Carral para o curso 2013/2014 e efectuar a súa convocatoria. SEGUNDO.- Publicar as bases e a convocatoria no Boletín Oficial da Provincia da Coruña, no taboleiro de edictos e na páxina web do Concello. TERCEIRO.- Dar conta desta resolución ao Pleno, nos termos establecidos legalmente. É obxecto destas bases regular a concesión polo Concello de Carral, en réxime de concorrencia competitiva, as axudas para o estudo para estudantes de educación postobrigatoria para o curso 2013/2014: ciclos formativos, bacharelato e similares. Os créditos para financialas axudas reguladas nestas bases atópanse contidas no Orzamento municipal do 2013, con cargo á partida orzamentaria 2013.322.48001, por importe total de 2500,00 euros Poderán ser beneficiarios das axudas previstas nestas bases os estudantes nos que concorran os requisitos seguintes: - Estar matriculados en calquera curso dos estudos de educación postobrigatoria (ciclos formativos, bacharelato ou similares) durante o curso 2013/2014 nun centro de carácter oficial e público. - Estar empadroado no Concello de Carral - No caso de persoal da administración beneficiario doutra axuda para o mesmo concepto no se poderá acceder a esta convocatoria de axuda A contía das becas que se establecen será ata un máximo de 150€ segundo a puntuación obtida cos méritos presentados e co límite máximo do crédito orzamentario existente. A cantidade de axuda será segundo a puntuación obtida e dependendo da partida orzamentaria ata esgotala. As solicitudes dirixiranse ao Alcalde podendo presentarse por calquera das formas sinaladas no art 38.4 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común (LRJPAC). O prazo de presentación de solicitudes será de 10 días naturais a contar dende o día seguinte á súa publicación no BOP. As solicitudes acompañadas da documentación preceptiva formalizaranse no modelo normalizado de solicitude (Anexo I ) asinado pola persoa solicitante(interesado/pai/nai/tutor) no que se especificará o nome e apelidos do estudante e o Centro no que se cursan estudos. O modelo de solicitude será facilitado no Rexistro municipal. Xunto coa solicitude, acompañarase a seguinte documentación: 1. Fotocopia compulsada do DNI/NIE/PASAPORTE dos beneficiarios e do pai/nai/titores.2. Fotocopia do libro de familia 3. Certificado de empadronamento e ou convivencia do solicitante. Incorporarase de oficio.4. Fotocopia compulsada da matrícula do curso 2013/2014 ou documento do centro que o xustifique.5. En caso de separación ou divorcio, copia compulsada da sentencia e en caso de viuvez, copia compulsada do xustificante desta condición.6. Certificación bancaria do número de conta no que se faría o ingreso no caso de resultar beneficiario da axuda.7. Fotocopia compulsada do título de familia numerosa en caso de telo.8. Certificación se é o caso de discapacidade igual ou superior ao 33% No suposto de que a documentación non cumpra os requisitos esixidos ou que a documentación aportada conteña erros ou sexa insuficiente, requirirase ao solicitante para que no prazo de dez días aporte os documentos preceptivos, con indicación de que si así non o fixese, de conformidade co establecido no art.71 da Lei 30/1992, de 26 de novembro, LRJPAC, considerarase desistido da súa petición. Dende o concello poderá solicitarse a emisión de informe dos Servizos Sociais en relación cos medios económicos e circunstancias familiares do solicitante. Revisados os expedientes e completados, remitiranse á Comisión de Valoración para o seu estudo e proposta de resolución. A Comisión de Valoración estará composta polo concelleiro responsable da área de educación, a técnica de educación e auxiliar administrativa de servizos sociais, actuando como Secretario o da Corporación ou funcionario que o sustitúa.1) Número de membros da unidade familiar: por cada membro da unidade familiar (pai, nai, irmán e solicitante): 0,25 puntos.2) Condicións familiares do solicitante da axuda: a. Por orfandade: 1 punto. b. Fillo de separado/a ou viúvo/a na data actual: 1 punto. c. Fillo de solteira que non conviva co pai: 1 punto. d. Por posuír o título de familia numerosa: 2 puntos. e. Por presentar un ou máis membros da unidade familiar algunha discapacidade igual ou superior ó 33%, por cada un: 3 puntos. As puntuacións neste apartado serán acumulables.3) Lugar onde realiza os estudos: a. De 0 a 15 km: 0,5 puntos. b. De 16 a 21 km: 1 punto. c. De 22 a 55 Km: 2 puntos. d. De máis de 55 km: 3 puntos. Cumpridos os trámites para a instrución do procedemento e fiscalizada a proposta pola intervención municipal, a Alcaldía dictará a resolución que proceda no prazo dun mes computado a partir da finalización do prazo de presentación de solicitudes e sempre antes do 31 de decembro. A resolución expresa será mediante publicación no taboleiro de anuncios do Concello e notificación individualizada a cada un dos solicitantes. Transcorrido o devandito prazo sen que se dicte resolución expresa, enténdese que esta é desestimatoria de conformidade co establecido no art.42 da Lei 30/1992, de 26 de novembro (LRXPAC). A resolución estimatoria ou desestimatoria pon fin á vía administrativa, contra a que poderá interpoñerse potestativamente recurso de reposición ante o Sr. Alcalde-Presidente, no prazo dun mes a contar dende o día seguinte ó de notificación do acordo de concesión, ou directamente recurso-contencioso administrativo ante o Xulgado do Contencioso administrativo de A Coruña, no prazo de dous meses a contar dende o seguinte ó de notificación da resolución se é expresa, se non o é, o prazo será de seis meses a contar dende o día seguinte a partir do que se entenda producida a desestimación por acto presunto. O pago será ingresado na conta bancaria facilitada polos beneficiarios para tal fin. O réxime de infraccións e sancións será o establecido no Título IV da Lei 38/2003, de 17 de novembro, xeral de subvencións e no Título IV da Lei 9/2007, de 13 de xuño, de subvencións de Galicia. Carral, 25 de outubro de 2013 O ALCALDE José Luis Fernández Mouriño